
Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn maes dysgu a phrofiad penodol. 
'Nothing we do to, or for our students is more important than our assessment of their work and the feedback we give them on it. The results of our assessment influence students for the rest of their lives...' (Race et al 2004, t.xi) 
Mae’n angenrheidiol fod plant yn derbyn ystod eang o brofiadau a sgiliau tyngedfennol i’w paratoi ar gyfer y dyfodol, i fod yn ddysgwyr uchelgeisiol, gwybodus, creadigol a hyderus fel dywed Donaldson (2015) gyda’r Pedwar Diben. Credaf fod y gwersi rwyf wedi eu cynllunio yn annog ac yn cynnal y rhinweddau arbennig yma. Fel mae’r cwricwlwm newydd yn dod i fodolaeth, mae creadigrwydd, a gadael plant fod yn annibynnol wrth eu dysgu yn hanfodol. Esbonia (Fautley, M and Savage, J 2008) fod dysgu, addysgu ac asesu ynghlwm gyda’i gilydd, yn cael eu cynnwys yn y ffordd o asesu newydd. I esbonio ymhellach, nid oes esgus felly paham mae asesu’r disgyblion ddim yn cael ei gwireddu ym mhob gwers bellach.
I atgyfnerthu pwysigrwydd dysgu, ac y wahanol ffyrdd o ddysgu, dywed (Graue M,1993) “assessment and instruction are often conceived as curiously separate in both time and purpose”. Mae’n bryd felly i gyfuno’r dysgu ac asesu, i greu undod o fewn y ddau faes. Yn ogystal â hynny, mae’n cynnig adborth syth i’r athrawes ac i’r disgybl.  
Yn yr aseiniad yma, byddaf yn archwilio llawer o wahanol rinweddau asesu ar gyfer dysgu, ac wedi dewis a dethol y rhai rwyf yn credu bydd yn fwy llwyddiannus i ddangos dawn disgyblion y dosbarth. Yn ogystal, byddaf yn gweld sut rydych yn medru gweld cynnydd yn syth neu dros dro yng ngwaith y disgyblion gan ddefnyddio asesu ar gyfer dysgu fel dull effeithiol. Fel gwelaf, mae dulliau asesu ar gyfer dysgu’n eang iawn, felly byddaf yn dewis y rhai credaf sydd yn creu'r mwyaf o ddylanwad ar y plant; a’u bod yn deall strwythur beth rydych yn holi iddynt. Peth cadarnhaol i’r athro hefyd, yw eu bod yn cael adborth syth, felly’n medru helpu’r disgyblion i ddeall y nod yn well os maent wedi cymysgu.
Rwyf am greu cyfres o wersi amrywiol sydd yn cysylltu gyda Meysydd Dysgu a Phrofiad amrywiol, i ysgogi meddylfryd creadigol plant blwyddyn 1 a 2 o dan y thema “Y Tywydd”. Golyga hyn felly byddaf yn canolbwyntio ar Gam Gynnydd 2 yn y Cwricwlwm i ddylunio eu gwersi. Nid oes gwersi blaenorol wedi bod ar y thema yma, felly golyga hyn llwyr ryddid i mi’r athrawes i roi stamp fy hun ar y gwersi. Gan ein bod yn dechrau o’r dechrau, bydd dilyniant o ddysg yn amlwg i’w weld o waith y plant. Gobeithiaf mewn amser, bydd cynnydd yn cael ei weld yn ogystal, ar gyfradd wahanol gan ddibynnu ar alluoedd y disgyblion.
Atgyfnertha (Mcleod, 2018) syniadaeth Piaget, a chreda Piaget fod plant yn adeiladu ar ei dysg drwy sylwi ar eu hamgylchedd, profiadau newydd. Sylwai hefyd fod plant yn ddysgwyr gweithredol nid goddefol. Dyna paham rwyf am gynllunio gwersi amrywiol, sydd yn targedi plant o wahanol allu. Cynlluniaf wersi i alluogi pawb i gael rhyw elfen o ddysg o’r gweithgareddau, er enghraifft plant o alluoedd gwahan ôl. Gall y profiadau mae’r disgyblion yn cael amrywio o dasgau ymarferol a gweledol; yn annibynnol neu mewn grŵp a gwaith ysgrifenedig. Rwyf am wneud yn siŵr fod y gwaith byddaf yn dylunio yn addas ar gyfer y plant penodol yn y dosbarth. Er enghraifft os fod plant gydag anabledd, neu blant sydd ar lefel yn uwch mewn gallu na gweddill y dosbarth, byddaf yn cynllunio gwaith arall ar eu cyfer.
I atgyfnerthu hyn, dywed Meggit, C (2006 t14)- 
Mae anhawster dysgu yn golygu bod y plentyn yn cael mwy o anhawster i ddysgu na’r mwyafrif o blant yn un oedran, neu fod ganddo anabledd sy’n golygu nad yw’n gallu defnyddio cyfleusteru cyffredin yr ysgol i’r un graddau.
Mae’n rhaid i mi fel athrawes sicrhau fod pawb yn y dosbarth yn dysgu a deall y dasg dan sylw, pa bynnag ddull maent yn dymuno, neu pa bynnag allu maent yn cyrraedd yn academaidd. Oherwydd hyn, gobeithiaf weld cynnydd yn eu gwaith.
Y Meysydd Dysgu a Phrofiad penodol rwyf wedi penderfynu cynllunio gwersi ar eu cyfer yw:-
Maes Dysgu Y Celfyddydau Mynegiannol, Maes Dysgu Gwyddoniaeth a Thechnoleg a Maes Dysgu Ieithoedd, Llythrennedd a Chyfathrebu.
Y wers byddaf yn canolbwyntio arno o dan y maes Y Celfyddydau Mynegiannol yw Celf/Cerdd. Dewisais y maes yma gan ei fod yn hanfodol bwysig i’r disgyblion wella eu sgiliau ymarferol cerddorol yn ogystal â sgiliau academaidd ysgrifenedig.
I’r wers Maes Dysgu Gwyddoniaeth a Thechnoleg, byddaf yn cynnal gwers Gwyddoniaeth sy’n canolbwyntio ar beth yw’r rhinweddau sydd angen ar blanhigyn i dyfu- Ffotosynthesis. Bydd y wers yn un ymarferol iawn, ond yn un sy’n canolbwyntio ar elfennau mathemategol hefyd fel cynllunio tabl o’r wybodaeth a gasglwyd. Rwyf am gynnal gwers yn y maes yma, gan fy mod am ddiddori’r disgyblion am fyd gwyddoniaeth, gan fod llawer yn cael argraff anghywir am y pwnc.
I’r maes Ieithoedd, Llythrennedd a Chyfathrebu byddaf yn cynnal gwers Iaith Gymraeg. Mae ieithoedd yn gyffredinol yn hanfodol bwysig ym mywydau ein pobl ifanc, ond rwyf wedi penderfynu canolbwyntio ar yr iaith Gymraeg gan mai’r iaith yw gwreiddyn ein hardaloedd gwledig. Mae’n eithriadol o bwysig bod ein pobl ifanc yn cael y sylfaen bwysig hynny yn yr iaith, ac yn ymddiddori i ddysgu pobl eraill am yr iaith yn ogystal. Hefyd gobeithiaf weld twf o fewn poblogrwydd yr iaith, i dyfu mewn poblogaeth o siaradwyr Cymraeg, fel mae Llywodraeth Cymru am gael miliwn o siaradwyr Cymraeg erbyn 2050.
Mae’r Meysydd yma yn fy helpu i ddatblygu a helpu’r disgyblion i fod yn fwy hyderus ac uchelgeisiol yn eu gwaith academaidd; gan edrych ymlaen at y dyfodol a’u gyrfaoedd di-ri. Dyna beth sy’n arbennig am y cwricwlwm sydd i ddod (Donaldson 2015), yw edrych i’r dyfodol gan ddatblygu sgiliau ymarferol ein pobl ifanc, yn ogystal â datblygu eu meddyliau yn addysgiadol i fod yn ymwybodol o’r hyn sydd o’u cwmpas.  
Pwysleisia awduron “Inside the Black Box” (t1) (Black and Wiliam, 2013) -
Learning is driven by what teachers and pupils do in classrooms. Here, teachers have to manage complicated and demanding situations, channelling the personal, emotional and social pressures amongst a group of 30 or so youngsters in order to help them to learn now, and to become better learners in the future. Standards can only be raised if teachers can tackle this task more effectively…
Cyfiawnha’r dyfyniad syniadaeth o ba mor hanfodol yw asesu ar gyfer dysgu o fewn bywyd bob dydd yn ein hysgolion, a pa mor bwysig yw hi i ni ddarganfod ffordd lwyddiannus o’u ddysgu. Dysg yw’r peth mwyaf pwysig o fewn muriau’r ysgol, felly mae’n hanfodol fod pawb yn y dosbarth i gyd yn cael dysg o’r safon uchaf ym mhob un o’r Meysydd Dysgu a Phrofiad. Rhaid i’r amserlen y dosbarth fod yn hafal o ran tasgau oherwydd yr amrywiaeth o ffyrdd mae’r plant yn dysgu. Wrth wneud hyn, dyma’r ffordd byddwch yn gallu cael dealltwriaeth glir a chyflawn o’r disgybl.  
Fel mae’r cwricwlwm newydd yn dod i fodolaeth, mae asesu ar gyfer dysgu yn cael rhan flaenllaw ar y dysgu. Fel y gwyddwn, mae dau wahanol fath o asesu, sef Ffurfiannol a Chrynodol. Yn fy ngwersi rwyf wedi defnyddio ffurf Ffurfiannol, ac yn sicrhau fod y disgyblion yn flaenllaw yn y dysgu. Enghraifft o hyn fydd cynllunio ar y cyd yn y wers Wyddoniaeth. Fedrwn drafod pa fath o dabl rydym am ddefnyddio i gofnodi’r data a gasglwyd er enghraifft.
Mae’r gwersi yn hybu unigoliaeth y disgyblion; gan eu hannog i leisio’u barn pan fo angen, a chydweithio’n effeithiol. Fel mae’r dyfyniad (Black and Wiliam, 2013) yn amlinellu, effeithiolrwydd a phwysigrwydd cynnydd mewn dysg sydd yn bwysig, ond mae asesu cynnydd plant yn eu dysgu hefyd yn angenrheidiol o ran datblygu unigolion deallus a chydwybodol.
“One way of thinking about AFL is that it aims to ‘close the gap’ between a learner’s current situation and where they want to be in their learning and achievement.” (Cambridge-community.org.uk, 2019)
Atgyfnerthir y pwynt yma yn y ddogfen “Sut i ddatblygu meddwl ac asesu ar gyfer dysgu yn yr ystafell ddosbarth” (t46) gyda’r syniadaeth “Sylwadau “cau’r bwlch”, sy’n cynnwys- Anogwr atgoffa, Anogwr sgaffaldio a’r Angogwr enghreifftiol.
Mae fy ngwersi yn nodi pwysigrwydd defnyddio amrywiaeth o wahanol ffurf asesu ar gyfer dysgu. Bu’r dulliau asesu yma’n cynyddu dealltwriaeth, sgiliau a phrofiadau’r dysgwyr, a’i hannog i fod yn unigolion deallus sydd yn tyfu o ran gallu a dealltwriaeth.
Yn y wers Y Celfyddydau Mynegiannol sgil 5.1 o’r llyfr “Sut i ddatblygu meddwl ac asesu ar gyfer dysgu yn yr ystafell ddosbarth” (Llyw.Cymru t22) sef “Her” gan ddefnyddio “peidio â dweud pwy fydd yn adrodd yn ôl ar dasg hyd nes ei bod hi'n amser gwneud hynny”. Cryfha asesu ar gyfer dysgu dealltwriaeth y plentyn o’r pwnc astudiwyd, a gwêl yr athrawes fod y disgyblion wedi deall y wers a’r bwriad. Cysyllta gyda Chwricwlwm (Donaldson 2015). Fel dywed un o’r 4 diben, mae’n annog y disgyblion i fod yn “.. ddysgwyr uchelgeisiol, galluog sy’n barod i ddysgu drwy gydol eu hoes”.
Enghraifft o ddull asesu ar gyfer dysgu rwyf am gynnwys yn fy ngwersi yw gweithio mewn grŵp neu ateb cwestiynau agored rwy’n holi iddynt. Gellir dadlau ydy holi cwestiynau wrth wneud rhywbeth ymarferol yn fwy effeithiol na holi cwestiynau yn ysgrifenedig; gan nad yw’r disgyblion yn ymwybodol fod dysg yn digwydd. Efallai wrth wneud tasgau ymarferol eu bod mor ynghlwm yn y dasg, eu bod yn anwybyddu’r cwestiynau hola’r athrawes.
 Cyfiawnha gwefan (Parenta.com, 2015) y pwynt nodwyd uchod-
When questioning children, be careful not to limit their learning. Let them take it where they are going to take it – this may not be exactly what you had in mind but trust the child to create their own learning path and then challenge them along the way. 
Yn ogystal â hyn, dywed y wefan i chi asesu’r plant wrth iddynt chwarae, ac yna cynllunio cwestiynau yn y man ar le, fel eu bod yn gallu dysgu trwy chwarae. Gwelir dysgu drwy chwarae yn allweddol bwysig yn y cyfnod sylfaen er enghraifft. Cytuna Donaldson (2015) gyda’r dyfyniad uchod, gan iddo ddweud “Mae’r cwricwlwm yn agored bob amser i bwysau dros newid” ym mhennod 1 o’i erthygl “Dyfodol Llwyddiannus”.
Cyfeiria’r dyfyniad (Parenta.com, 2015) yn agos at syniadaeth Donaldson (2015) o ran peidio cyfyngu dysgu, yn ogystal â’r cwricwlwm newydd (2022), i annog dysgu ym mhob un o’r Meysydd Dysgu a Phrofiad.
Gan edrych ar un o’r Meysydd Dysgu a Phrofiad rwyf i wedi ei defnyddio yn fy ngwersi, sef Gwyddoniaeth a Thechnoleg. Cysylltir y Maes yma gyda chwricwlwm Donaldson, gan fod un o’r “Yr Hyn sy’n Bwysig” yn dweud “Bod yn chwilfrydig a chwilio am atebion yn helpu i wella ein dealltwriaeth o’r byd naturiol ac yn hwyluso cynnydd cymdeithas”. Yn ogystal â hyn, cysylltir un o’r camau cynnydd y wers yn ogystal â syniadaeth Donaldson-“Gallaf gydnabod y gall yr hyn a wnaf, a’r pethau a ddefnyddiaf, gael effaith ar fy amgylchedd ac ar bethau byw. (Effaith, Gwyddoniaeth a Thechnoleg, Dysgu, Cam Gynnydd 2). Mae’r elfen o’r Cam Cynnydd yma’n hanfodol gan edrych ar y byd heddiw, er enghraifft cynhesu byd eang, i roi pethau yn y bin sbwriel neu ailgylchu nwyddau gwahanol. Fel dywed (Donaldson 2015), mae’n rhaid i ni fod yn gyfrifol ac yn ymwybodol beth rydym ni fel pobl yn gwneud i’n byd, a gwarchod ein cyfandiroedd.
Awgryma’r ddogfen “Sut i ddatblygu meddwl ac asesu ar gyfer dysgu yn yr ystafell ddosbarth” gan Lywodraeth Cymru fod yna dri phrif faes rydych yn gallu asesu’r disgyblion ar dasgau, sef “Y dechneg gwestiynu, Rhoi adborth i ddysgwyr ac Asesu cyfoedion a hunanasesu.” (t24) Rwyf yn defnyddio’r technegau yn fy ngwersi effeithiol i. Mae’n bwysig iddynt gael profiad o’r gwahanol ddulliau yma, gan ei fod yn cryfhau eu gwybodaeth a dealltwriaeth o’r pwnc dysgwyd, ac weithiau byddant ddim yn sylweddoli eu bod yn dysgu oherwydd y gweithgaredd hwylus. Bydd y dulliau felly yn llywio ymarfer ac yn sicrhau cynnydd o fewn eu gwaith.  
Mai gwefan ((Pbs.org, 2019)) yn dweud-
The ability to be creative, to create something from personal feelings and experiences, can reflect and nurture children's emotional health. The experiences children have during their first years of life can significantly enhance the development of their creativity.
Fel gwelwn o’r gwelaf o’r dyfyniad, mae bod yn greadigol yn gallu gwella sgiliau a phrofiadau’r dysgwyr, gan gynnwys amrywiaeth o elfennau asesu ar gyfer dysgu fel ffurf “y lindysyn” nodir yn y ddogfen “Sut i ddatblygu meddwl ac asesu ar gyfer dysgu yn yr ystafell ddosbarth”. Pwrpas “y lindysyn”, yw ffurfio taith ar gorff y lindysyn, ac yn nodi a chasglu syniadau neu gwestiynau ar hyd y daith. Fedrir cael ei ddefnyddio fel tasg i blant ei wneud yn unigol, mewn grwpiau bach neu fel dosbarth cyfan; ar lafar neu yn ysgrifenedig.
Hefyd, bydd creu darn o gerddoriaeth yn helpu’r disgyblion i fynegi eu teimladau mewn ffordd efallai nad ydynt wedi gwneud o’r blaen, fel pwysleisia’r dyfyniad uchod. 
Yn y wers Celfyddydau Mynegiannol honno, bydd y wers yn cynnwys cysylltiad gyda’r thema “Tywydd”.Ffocws y wers fydd i “Deall sut i fynegi eu teimladau mewn gwahanol sefyllfaoedd gan ddefnyddio celf a cherddoriaeth yn gymorth.” I ddechrau’r wers, rwyf am gyfeirio at y gân “Pam fo eira yn wyn?” gan Dafydd Iwan; gan obeithio i’w sbarduno i gwestiynu pethau o’n cwmpas. Yna, dyluniant ddarn o gerddoriaeth gan ddefnyddio offerynnau gwahanol i greu synau o wahanol dywydd. Wedyn, byddaf yn gofyn iddynt greu darn o waith celf, gan gyfeirio at “Sut rydych chi’n teimlo pam mae’r tywydd yn …?” fel sbardun. Er enghraifft, os mae’n heulog, ydw i’n teimlo’n hapus? Pa liwiau sy’n dangos eich bod yn hapus? Un Strategaeth asesu ar gyfer dysgu bwysig rwyf am ddefnyddio yn y wers hon yw “Ffyn lolipop”, gan ei fod yn tanlinellu i’r disgyblion fod pawb yn hafal, a bod gan bawb yr un siawns o gael eu dewis i ateb cwestiwn.  
Cefnoga Cremlin (2009 t2) prif bwrpas y wers gan ddweud- 
In seeking to become a creative teacher you will want to widen your understanding of your own creativity, and the imaginative approaches and repertoire of engaging activities that you can employ in order to develop the children’s capacity for original ideas and action.”
Rwyf am annog y disgyblion i fynegi eu hunain mewn ffurf dylunio neu’n gerddorol fel dywed Cremlin wrthym ni fel athrawon i’w wneud i sbarduno dysg. Credaf fod y wers yma’n fwy pwysig nawr nag erioed, gan fod prinder pobl yn cynnal ac yn mynychu gwersi cerddoriaeth allgyrsiol bellach. Noda’r wefan The Economist (2018) (t 1), “Barely one in 20 pupils took music GCSE last year.” Wrth annog a chynnal gwersi hwylus yn y Maes Dysgu a Phrofiad, gobeithiaf yn y dyfodol fod mwy o bobl ifanc yn gallu gweld gwerth y cyfryngau, ar brofiadau amrywiol maent yn cael o fewn y maes dysgu.
Yr asesu ar gyfer dysgu byddaf yn datblygu bydd y sgil 5.1 o’r llyfr Sut i ddatblygu meddwl ac asesu ar gyfer dysgu yn yr ystafell ddosbarth (Llyw.Cymru t22) sef “Her”. Esbonia fod sawl gwahanol ffordd mae’r athro yn gallu gweld ydy’r plant wedi deall yr her gan ddefnyddio dwy seren a dymuniad fel esiampl. Rwyf i am gynnwys y strategaeth yma ar ddiwedd fy ngwers, i sicrhau dealltwriaeth ac i’r disgyblion weld ansawdd eu campwaith. 
Dewisais y maes dysgu Gwyddoniaeth a Thechnoleg gan ei fod yn hanfodol bwysig i blant gael y cyfle i weld pethau’n tyfu/ sut mae pethau’n bodoli yn ein hamgylchedd, ac fel gallwn ni warchod ein byd. Yn ogystal, mae elfennau trawsgwricwlaidd yn y maes hefyd- yn fy ngwers i, byddwn yn creu graff o’r data byddwn yn casglu wrth edrych ar blanhigyn sydd mewn goleuni a thywyllwch. Un o’r amcanion dysgu rwyf wedi nodi yn y wers yw “Gallaf gydnabod y gall yr hyn a wnaf, a’r pethau a ddefnyddiaf, gael effaith ar fy amgylchedd ac ar bethau byw” (Cam Gynnydd 2). Mae hyn yn bendant yn cyd-fynd gyda’r wers, gan ei fod yn dangos fod angen i’r plant wneud holiadau ar y pwnc, yna fel dosbarth gwenwn ddarganfod beth sydd wirioneddol yn mynd i ddigwydd i’r planhigyn fel rhan fechan o’r byd cyfan. Mae’r Cam Cynnydd uchod yn cyd-fynd gyda sgil 55 o ddogfen “Sut i ddatblygu meddwl ac asesu ar gyfer dysgu yn yr ystafell ddosbarth” (t 73), wrth i’r athro fod yn wyliadwrus o’r cwestiynau cywir i ofyn i’r plentyn i ysgogi’u meddyliau.
Bydd llawer o’r disgyblion yn cael rôl o fewn yr arbrawf. Mae hyn yn hanfodol bwysig, ganddo fod y disgyblion yn cymryd perchnogaeth o’r hyn maent yn cyflawni. I ddangos fod ansawdd dysgu athro’n dda, dywed (Coe,R et.al 2014) (t2,3)-
Specific practices, like reviewing previous learning, providing model responses for students, giving adequate time for practice to embed skills securely and progressively introducing new learning (scaffolding) are also elements of high quality instruction.
Felly, i sicrhau dysg o’r safon uchaf, mae’n angenrheidiol i mi gynnwys rhai neu bob un o’r syniadaeth yma yn fy ngwersi.
Fel nodais yn gynt, mae’r wers yma’n cynnwys elfennau trawsgwricwlaidd. Pwysleisia’r wefan (The Historical Association 2019) bwysigrwydd hyn. 
Cross-curricular work offers a creative way to develop children's knowledge, skills and understanding while motivating them to learn through stimulating, interconnected topics. A study which crosses subject boundaries allows for investigations that engage children's imagination. It also gives teachers opportunities to encourage active enquiry, taking the initiative, and discussion and debate by children.
Dengys y wers Maes Dysgu Ieithoedd, Llythrennedd a Chyfathrebu elfennau pwysig i’n plant i’r dyfodol, gan ei fod yn cynnwys elfennau sydd angen i bawb yn ein bywydau bob dydd; sef  sut i ysgrifennu llythyr, fel i sillafu geirfa amrywiol a sut i ddysgu ieithoedd gwahanol.
Yn fras, ffocws y wers fydd i “Ddeall ffurf llythyr, yna ysgrifennu llythyr at brif gymeriad stori “Jack Frost”. Gan mai dyma’r wers gyntaf byddaf yn cyflwyno ffurfiant llythyr iddynt, byddaf yn modelu’r hyn rwyf am iddynt ei gyflawni. Mae’n cyd-fynd gyda sylwadau (Mcleod, 2019) am syniadaeth Bruner, a (Coe,R et al. 2014) o bwysigrwydd “sgaffaldio” gwybodaeth i blant, fel eu bod yn cael cyfle i weithredu yn unigol a datblygu sgiliau heb gymorth.  
Fe allwn ddefnyddio ffurf asesu ar gyfer dysgu wrth ddelio â phroblemau. Wrth weithio mewn grŵp i ddeall strwythur llythyr fel nodaf yn y cynllun gwers, gallant adrodd nôl i’r dosbarth a defnyddio Sgil 2.2.7(t13) o “Sut i ddatblygu meddwl ac asesu ar gyfer dysgu yn yr ystafell ddosbarth” sef Sgiliau cyfathrebu heb eu datblygu'n ddigonol. Mae’r sgil yma’n canolbwyntio ar sut i ddechrau brawddegau’n gywir er enghraifft gan ddefnyddio “Dw i’n cytuno â..”. Gall yr athro holi cwestiynau fel “Ydyn ni i gyd yn cytuno bod…”
Er mwyn llwyddo ar y dasg, nodaf y meini prawf llwyddiant i “Gofio am yr elfennau pwysig sydd angen mewn llythyr e.e. dyddiad, cyfeiriad, annwyl… ac i “Gofio prif ddigwyddiadau’r stori, ac yna defnyddio’r wybodaeth yma yn y llythyr.”
Rwyf wedi dewis y meysydd yma, gan fy mod yn credu mai rhain sydd yn dangos asesu ar gyfer dysgu ar ei orau. Maent yn cynnwys elfennau o fod yn greadigol; yn feddyliol (iaith) neu gyda brwsh (celf). Mae’r sgiliau a ddatblygwyd yn canolbwyntio ar ddangos cynnydd o fewn dysg y disgyblion mewn sawl gwahanol ffordd.
Credaf fod yr adnoddau rwyf am ddefnyddio yn y gwersi amrywiol yn herio’r plant i’w galluoedd mwyaf. Mai (Sara Ipatenco, 2017) yn pwysleisio fod sawl wahanol fath o strategaethau i hybu sgiliau dysgu i blant sef- strategaethau clywedol, strategaethau gweledol a strategaethau cyfathrebu. Rwy’n ffyddiog fod y syniadaeth yma ynghlwm gyda fy nghynlluniau gwersi.
Wrth benderfynu ar wersi pwrpasol a chywir ar gyfer hybu dysg y disgyblion, a sicrhau cynnydd; roedd yn rhaid cymryd i ystyriaeth strategaethau dysgu effeithiol. Rwyf wedi cynllunio adnoddau/strategaethau sydd yn arlwyo angen unigolion y dosbarth, gan eu hybu i aneli at y sêr. Enghraifft o hyn fyddai yn y wers Y Celfyddydau Mynegiannol, mae cyfleoedd iddynt weithio mewn grwpiau bach. Er hyn, yn y wers Ieithoedd, Llythrennedd a Chyfathrebu, mae’r rhan fwyaf o’r wers yn dasg annibynnol ond am gyflwyniad y wers.
Bydd rhan fwyaf o strwythur y wers yn galluogi i’r disgyblion wneud y gweithgareddau eu hunain yn annibynnol, heb ormod o fewnbwn o’r athrawon. Er hyn, fel nodais eisoes, mae’r gwersi yn cynnwys “sgaffaldio” i’r disgyblion gael llwyr ymwybyddiaeth o’r dasg dan sylw. Pwysleisia (McClymont, 2019) fod saith gydran o gynnal gwers effeithiol. Un o’r rhannau pwysig hynny yw “Student Practice”. O fewn yr adran hynny, mae yna dri cham gwahanol, sef “Arfer dan arweiniad, Arferion cydweithio ac Ymarfer annibynnol”. Rwyf wedi llwyddo i gynnwys y rhain i gyd o fewn y gwersi rwyf wedi eu cynllunio, er enghraifft deunyddiau gwahanol a chwestiynu.
Wrth feddwl am wersi bu’n ysgogi meddylfryd a chynnydd disgyblion y dosbarth, credaf fy mod wedi llwyddo i greu cyfres o episodau dysgu o fewn y meysydd dysgu gwahanol; yn ogystal â dangos fod asesu ar gyfer dysgu yn medru cefnogi a hybu dysgu’r disgyblion. 
Rwyf wedi cynllunio pob gweithgaredd o fewn y gwersi yn eu tro, ac yna meddwl “pa strategaeth asesu ar gyfer dysgu fedraf ddefnyddio yma?”. Roedd yn rhaid meddwl am lefel dysgu’r disgyblion, ac mai (Learning Theories, 2019) yn tanlinellu syniadaeth Maslow. Credai’r theori o byramid, sef y lefel is yw anghenion ffisegol a’r copa i’r anghenion i dyfu. Mae’n rhaid i chi fod yn hapus gyda’r lefel honno cyn symud i’r un nesaf- Hunan presennol, Parch cydraddoldeb, y syniad o berthyn, Diogelwch a Ffisegol.   
Wrth fynd o wers i wers, roeddwn yn gallu gweld y manteision yn niferi. Gwelir hyn er enghraifft yn y wers Iaith, sef ar ôl i’r disgyblion gael sgaffald o strwythur llythr, maent yn gwneud y dasg yn annibynnol. Ond rhaid cwestiynu, ydy’r syniadaeth yma o sgaffald yn cyfyngu’r disgyblion o ran eu meddyliau creadigol? Ydyn nhw am ddilyn y sgaffald yn ormodol, unlle meddwl yn greadigol eu hunain?
Credaf fy mod wedi llwyddo i greu cyfres o wersi sydd yn dangos fy nealltwriaeth o bwysigrwydd asesu ar gyfer dysgu mewn amryw o wersi gwahanol. O dan y thema effeithiol a phen agored, rwyf wedi llwyddo i greu platform a sylfaen ardderchog (gan help y cynlluniau gwersi eang), sy’n galluogi’r disgyblion i fynegi eu teimladau yn ysgrifenedig neu’n fyfyriol. 

Nifer o eiriau- 3,713

Cynllun Gwers Cam 1
Cynllun Gwers – Cam 1 Cynllun Gwers 
	Darpar Athro
	Miss Luned Jones
	Dosbarth:
	1&2

	Maes Dysgu a Phrofiad neu Bwnc
	[bookmark: _GoBack]Celf a Cherddoriaeth
	Dyddiad:
	

	Ffocws Gwers:
	-Deall sut i fynegi eu teimladau mewn gwahanol sefyllfaoedd gan ddefnyddio celf a cherddoriaeth yn gymorth.

	Cysylltiadau ystyrlon â'r Cwricwlwm 
	-Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg.

	Cysylltiadau ystyrlon â:
Chyfrifoldebau trawsgwricwlaidd
	-Llythrennedd- Llafaredd-Siarad-Mynegi barn, gan roi rhesymau a chynnig atebion priodol i gwestiynau. (Cam Gynnydd 2)
-Llythrennedd- Llafaredd-Cydweithio a thrafod-Rhannu gweithgareddau a gwybodaeth i gwblhau tasg.(Cam Gynnydd 2)
-Llythrennedd- Llafaredd-Cydweithio a thrafod- Cyfrannu i drafodaeth, parhau i ganolbwyntio ar y pwnc a chymryd eu tro i siarad. (Cam Gynnydd 2)
-Cymhwysedd Digidol-Rhyngweithio a Chydweithio-Cydweithio-cydweithio gyda phartner ar ddarn o waith digidol (Cam Gynnydd 2)

	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
-Gallaf ddewis o amrywiaeth o dechnegau, deunyddiau ac adnoddau, offer a thechnolegau creadigol a’u defnyddio i gyfleu syniadau, teimladau ac atgofion at amrywiaeth o ddibenion. (Cam Gynnydd 2 Dysgu)
-Elfennau Celf: llinell, siâp, gwead, lliw, ffurf (2D, 3D, 4D), patrwm, naws, gofod, cyferbyniad.  (Cam Gynnydd 2 Profiadau, gwybodaeth a sgiliau)
-Gallaf ddewis o amrywiaeth o dechnegau, deunyddiau ac adnoddau, offer a thechnolegau creadigol a’u defnyddio i gyfleu syniadau, teimladau ac atgofion at amrywiaeth o ddibenion. (Cam Gynnydd 2 Dysgu)




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo, rhaid i’r disgyblion:-
-Dewis a dethol offerynnau yn ofalus- cydweithio fel grŵp i ddewis yr offerynnau cywir.
-Dewis elfen celf addas- paint/papur lliw, sialc.
-Cydweithio fel grŵp yn effeithiol- pawb yn cael yr un cyfleoedd i wneud penderfyniadau pwysig o fewn y gweithgaredd.
	-Gweithio mewn grwpiau bach
-Meddwl, Paru, Rhannu
-Ateb cwestiynau agored
-Ffyn lolipop
























	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	-Edrych ar wahanol dywydd, fel maent yn gwneud i chi deimlo?
-Ydych chi wedi clywed y gân “Pam fod eira’n wyn?” gan Dafydd Iwan? Chwarae’r gân gan ganolbwyntio ar eirfa’r pennill gyntaf.
-Cyfeirio at eirfa’r pennill gyntaf- fel byddech chi’n teimlo os byddech chi’n gweld haul?
-Fel mai tywydd amrywiol yn gwneud i chi deimlo?
	-Holi cwestiynau os yn aneglur am eirfa- gwlith e.e.
-Meddwl, Paru, Rhannu mewn parau- fel ydw i’n teimlo pan rydw i’n gweld haul?





	-CD 
-Ipad

	

Addysgu a Dysgu Craidd
	-Esbonio’r meini prawf llwyddiant- pawb yn deall beth yw pwrpas y wers.
-Rhan 1- defnyddio ffyn lolipop i roi’r disgyblion mewn grwpiau bach, gan roi cerdyn sydd â thywydd ar y cerdyn. Yna, mae’r grwpiau am gyfansoddi darn o gerddoriaeth gan ddefnyddio offerynnau amrywiol i bortreadu’r tywydd sydd gyda nhw.
Fel oedd eich offerynnau yn gwneud i chi deimlo? Oedd yr offerynnau yn gwneud sŵn trist/hapus?

-Rhan 2-
-Yn yr un grwpiau, mae angen i’r plant wneud dyluniad o’r tywydd cawson nhw.
-Gallant ddefnyddio unrhyw ddefnydd, lliw, patrwm e.e. maent yn teimlo sydd yn dadansoddi’r tywydd.




	-Cydweithio a gwneud yn siŵr fod pob aelod yn y grŵp yn cael offeryn a rhan yn y cyfansoddiad.
-Pa unigolyn sydd yn arwain?





-Holi cwestiynau i’w gilydd-pwy sydd yn gyfrifol am baentio/ dewis pa ddefnydd i’w ddefnyddio.
-Dim ceffyl blaen- pawb yn cael siawns teg o gwblhau’r dasg.



	-Offerynnau amrywiol

-Iechyd a Diogelwch- os fod plentyn ac anghenion dysgu ychwanegol yn y dosbarth, gwneud yn siŵr i beidio defnyddio offerynnau rhy swnllyd, neu fod y grwpiau yn ymarfer mewn gwahanol ystafelloedd.

-Iechyd a Diogelwch- adnoddau cerdd a chelf- dim gadael adnoddau ar y byrddau ar ôl gorffen â hwy. Gallant dorri neu achosi perygl i eraill.

	

Sesiwn Gloi
	-Pawb yn ymweld â gwaith grwpiau eraill- pawb fel dosbarth yn rhoi pethau positif am waith pawb.
-Arddangos gwaith y disgyblion-plant yn teimlo fod eu gwaith caled yn cael ei arddangos 



	-Disgyblion yn helpu fi fel yr athrawes i ddweud pethau da am waith pawb- dangos fod y disgyblion yn rhan o’r wers, a'u bod yn dangos caredigrwydd tuag at bawb.

Cynllun Gwers – Cam 1 Cynllun Gwers 
	Darpar Athro
	Miss Luned Jones
	Dosbarth:
	1&2

	Maes Dysgu a Phrofiad neu Bwnc
	Gwyddoniaeth a Thechnoleg
	Dyddiad:
	

	Ffocws Gwers:
	-Sut mae gwahanol dywydd yn effeithio ar sut mae pethau’n tyfu. Dilyn arbrawf i ddarganfod y wybodaeth.

	Cysylltiadau ystyrlon â'r Cwricwlwm 
	-Bod yn chwilfrydig a chwilio am atebion yn helpu i wella ein dealltwriaeth o’r byd naturiol ac yn hwyluso cynnydd cymdeithas.

	Cysylltiadau ystyrlon â:
Chyfrifoldebau trawsgwricwlaidd
	-Rhifedd-Defnyddio sgiliau data- Casglu a chofnodi data/Cyflwyno a dadansoddi data/Dehongli Canlyniadau-Llunio rhestrau a thablau yn seiliedig ar y data a gasglwyd. (Cam Gynnydd 2)

	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
[bookmark: _Hlk22499062]-Gallaf gasglu data a chyfleu fy nghanfyddiadau. (Ymholi, Dysgu, Cam Gynnydd 2).
- Gallaf gydnabod y gall yr hyn a wnaf, a’r pethau a ddefnyddiaf, gael effaith ar fy amgylchedd ac ar bethau byw. (Effaith, Gwyddoniaeth a Thechnoleg, Dysgu, Cam Gynnydd 2)




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo, rhaid i’r disgyblion:-
-Cydweithio fel dosbarth a grwpiau llai i gynnal yr arbrawf yn effeithiol.
-Cofnodi gwybodaeth yr arbrawf mewn tabl effeithiol.

	-Holi ac ateb cwestiynau agored.
-Cydweithio gydag eraill.
-Meddwl, Paru, Rhannu
-Creu tabl effeithiol gyda’r wybodaeth a gasglwyd.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	-Eistedd ar y carped.
-Ydych chi’n gwybod beth yw’r wahanol fathau o dywydd sydd?
Gwrando ar gân Cyw- Cân y Tywydd.
-Pa rhai sydd yn helpu planhigyn i dyfu?

-Pa bethau eraill sydd eisiau i bethau dyfu?


	-Ateb cwestiynau’r athrawes. Holi cwestiynau unrhyw bryd wrth godi llaw i’r awyr.  
-Meddwl, Paru, Rhannu am yr holl gwestiynau






	

	

Addysgu a Dysgu Craidd
	-Esbonio’r meini prawf llwyddiant- pawb yn deall beth yw pwrpas y wers.
-Rydym am wneud arbrawf. Beth yw arbrawf?
-Gwneud arbrawf syml ffotosynthesis- 2 planhigyn. Un ar bwys ffenest (haul), un mewn cwpwrdd (cysgod/tywyllwch). 
-Cymharu’r hyn sydd yn digwydd ym mhob senario- trafod pam fod y planhigyn ddim mor wyrdd achos mai wedi bod yn y cwpwrdd?
	-Angen rhoi rôl i’r plant i:-
-rhoi dŵr i’r planhigyn
-edrych ar dyfiant y planhigyn
-Ydy’r planhigyn wedi newid lliw 




	-2 blanhigyn

-Iechyd a Diogelwch- Dim defnyddio unrhyw ddyfais electronig o amgylch yr arbrawf- dŵr yn medru dinistrio’r ddyfais.

	

Sesiwn Gloi
	-Dod i eistedd yn ei seddau gwreiddiol. 
-Pa fath o dabl bydd yn dangos y wybodaeth rydym wedi eu casglu orau?
-Beth yw’r elfennau pwysig sydd eisiau i ni gynnwys yn ein tabl?
-Yn gyntaf, modelu fel mae dylunio tabl effeithiol.
-Mynd yn ôl i’r grwpiau gwreiddiol- trafod am ba dabl i’w greu, a chydweithio i greu un effeithiol.


	-Dechrau creu tabl i ddangos y wybodaeth maent wedi casglu.
-Gweithio mewn grwpiau bach i lenwi’r tabl yn effeithiol gyda’r wybodaeth gywir.





	-Adnoddau i greu tabl

	Darpar Athro
	Miss Luned Jones
	Dosbarth:
	1&2

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu
	Dyddiad:
	

	Ffocws Gwers:
	Deall ffurf llythyr, yna ysgrifennu llythyr at brif gymeriad stori “Jack Frost” 

	Cysylltiadau ystyrlon â'r Cwricwlwm 
	-Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith.

	Cysylltiadau ystyrlon â:
Chyfrifoldebau trawsgwricwlaidd
	-Llythrennedd- Llafaredd-Cyflwyno a Chyflwyno gwybodaeth a syniadau- Siarad- siarad yn glywadwy, gan gyfleu ystyr i wrandawyr sydd y tu hwnt i’w grwˆp cyfeillion (Cam cynnydd 2)
-Llythrennedd- Ysgrifennu- Trefnu syniadau a gwybodaeth- Strwythur a Threfn- dilyn ffurf sydd wedi’i modelu gan yr athro/athrawes (Cam Cynnydd 2)
-Llythrennedd- Ysgrifennu- Trefnu syniadau a gwybodaeth- Strwythur a Threfn -trefnu cynnwys mewn dilyniant cywir, e.e. cyfarwyddiadau, ryseitiau (Cam Cynnydd 2)
-Cymhwysedd Digidol-Rhyngweithio a Chydweithio-Cydweithio-cydweithio gyda phartner ar ddarn o waith digidol (Cam Gynnydd 2)

	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
-Gallaf egluro gwybodaeth a rhannu syniadau, safbwyntiau syml a theimladau gan ddefnyddio geirfa berthnasol. (Dysgu, Siarad, Cam Gynnydd 2)
-Gallaf ddefnyddio amrywiaeth o eiriau, ymadroddion ac iaith idiomatig er mwyn creu effaith, mewn brawddegau syml a chyfansawdd.(Dysgu, Ysgrifennu, Cam Gynnydd 2)







	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo, rhaid i’r disgyblion:-
-Gofio am yr elfennau pwysig sydd angen mewn llythyr e.e. dyddiad, cyfeiriad, annwyl…
-Cofio prif ddigwyddiadau’r stori, ac yna defnyddio’r wybodaeth yma yn y llythyr.





	-Gweithio mewn grwpiau bach ar ambell dasg.
-Holi cwestiynau’n drylwyr.
-Dangos bodiau- os ydynt yn deall y dasg neu beidio.
-Tasg ymarferol o drefnu strwythur llythyr- cydweithio gyda disgyblion eraill o’r dosbarth.



















	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	-Darllen stori “Jack Frost”.
-Sut mae’r stori yma yn cysylltu gyda thema’r dosbarth am y tymor?
-Beth yw neges y stori?/ Beth mae’r stori yn dangos i ni? 
-Sut ydym ni am ddarganfod ydy “Jack Frost” yn ddiogel o’r rhew nawr? Beth am i ni ysgrifennu llythyr? Ond beth yw llythyr?
	-Gwrando’n astud pan fo’r stori yn cael eu hadrodd- athrawes yn gofyn i rai o’r disgyblion i ymuno yn y darllen. 
-Ateb a holi cwestiynau pan fo’n briodol.
-Meddwl, Paru, Rhannu gydag aelodau eraill o’r dosbarth.

	-Stori “Jack Frost”.
-Ffon- dilyn yr eirfa o’r stori fel bo’r disgyblion yn gweld yr eirfa gywir.

	

Addysgu a Dysgu Craidd
	-Mynd cam wrth gam drwy’r hyn sydd angen mewn llythyr- Dyddiad, dau gyfeiriad, Annwyl.., cofion cynnes..
-Rhoi tasg ymarferol i’r disgyblion yn gyntaf cyn gadael iddynt gyflawni’r dasg- gweld faint maent wedi deall o’r esboniad.
-Esbonio’r meini prawf llwyddiant- pawb yn deall beth yw pwrpas y wers.
-I’r rhai sydd wedi cwblhau’r dasg, fedrant ddechrau meddwl am gynllunio ei llythyr, gan gadw gwybodaeth y dasg ymarferol yn gymorth. -Dangos enghraifft o lythyr da.
-Stopio’r wers hanner ffordd trwyddi- dangos enghraifft dda i’r dosbarth. 
	-Gwneud tasg ymarferol ar ôl yr esboniad- rhoi’r elfennau/ strwythur yma yn y drefn gywir.
-Gweithio mewn grwpiau bach i wneud hyn- athrawes yn medru gweld os oes angen cymorth ar unrhyw ddisgybl.
-Unrhyw broblem, angen holi i’r athrawes. 
-Dangos bodiau- athrawes yn medru eich helpu.
-Dangos enghraifft dda o waith disgybl- perchnogaeth o’r wers, a’i bod yn rhan o’r drafodaeth/wers.
-Strategaethau dysgu- bodiau.





	-Tasg/cardiau ymarferol lliwgar- gwneud yn weledol i’r plant.

Iechyd a Diogelwch- Gwneud yn siŵr fod bagiau o dan y byrddau e.e-neb yn baglu oherwydd y bagiau.

	

Sesiwn Gloi
	-Dod yn ôl at ein gilydd. Edrych ar gynnydd a gwelliant llythyron y plant ers gweld esiampl o lythyr da.
-Trwy gydol y wers, athrawes wedi rhoi rhyw fath o adborth i bob disgybl boed ar lafar neu ysgrifenedig.
-Ydych chi wedi gweld enghraifft o lythyr rhywle o’r blaen? 
-Edrych ar yr enghreifftiau, oes debygrwydd rhwng eich llythyron chi?
-Enwch 5 peth pwysig rydych wedi ei ddysgu heddiw. 
-Chwarae “Kahoot” i gadarnhau eu dealltwriaeth



	-Meddwl am y pethau pwysig maent wedi dysgu yn y wers honno. Ble arall maent wedi gweld llythyr o’r blaen?
-Meddwl, Paru, Rhannu





	-Engreifftiau o wahanol lythyron- busnes, anffurfiol.









-Ipad’s- chwarae “Kahoot”

